**Pust inn sjølufta og legg ut på Austbøturen.**

* **Lengde:**
8,22 km
* **Barnevogn:**
Ja
* **Belysning:**
Ja, med enkelte unntak

På tur med turleder er startsted **Hundvåghallen**.

Et annet alternativ er å starte fra **Lundsvågen** der du vandrer rett inn i storslagen kulturhistorie. Hegrene  i skogen ønsker deg høylytt velkommen til **Lundsneset** med  beitende sauer, amfi i eventyrlig landskap og imponerende steingjerder. Tenk på alt arbeidet de hadde, våre forfedre, med å rydde jorda for stein. De største er over fem meter brede.

I **Skeisvika** kan du ta en dukkert, før Ringen leder deg inn på jordene på kongsgården **Austbø**. Om du tar en avstikker til **Mariaparken** ved **Krossberg**kan du se minnesteinen som viser stedet der den gamle steinkirken lå.

Austbøgeilen leder deg til nedre Vågen, der du kjenner stemningen fra en tidligere så travel hverdag med fiske og skipsfart. Du passerer prestens egne brygge, **Prestestø**, og tar deg opp på **Drageberget** med fantastisk utsikt.

Det bærer ut i lyngheia og bort mot **Klampen**, en liten dam på innsiden av lyngheia, som ofte har fin skøyteis om vinteren. Austbø sin utmark har vært bosatt og i bruk i mer enn 3000 år, mange historiske funn vitner om det. Her lå også Dalasteinen på vippen, til Vassøyferga kolliderte med den og den rullet ut i sjøen.

**Kuneset** kan friste til et bad en fin sommerdag, eller en pause. Turveien slynger seg i sjøkanten og du går varlig forbi **Hunsteinen** (hun = bjørn), selv om du vet det ikke er farlig. Og snart er du trygt tilbake ved start og kan heve vimpelen for nok en vel gjennomført hverdagstur.

gjennom skogen, til du fornøyd krysser målstreken for denne hverdagsturen.